**TU TE-AI INTORS...**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TU TE-AI ÎNTORS...

Se simte-n aer toamna fremătândă.

Gura-i arzândă frunzelor le-a pus

Dinspre apus, pecete de aramă.

Nori se destramă, ploaia stă la pândă

Ca o rotundă mare suspendată,

Infurtunata de un vânt hoinar.

Tu te-ai întors, te simt atât de-aproape,

Sub pleoape chipul tău îl ţin ascuns,

Şi nepătruns, cu gândul te mângâi,

Te rog rămâi în sufletul meu mult,

Ca un tumult ce nu-l mai pot opri.

În zori de zi mi te-am făcut altar.

Din depărtări pădurile mă cheamă,

De bună seamă, cântecul li-e trist,

Încă exist şi încă te iubesc,

Şi mă opresc în faţa ta supus.

Eşti mai presus decât o existenţă,

Eşti chintesenţă zborului bizar.

Se simte-n aer,

Te-ai întors,

Din depărtări...